recursal/SuperWikiNEXT-32B huggingface dataset:
**ஜூலீ காய்னேசு உலுட்சு** *(Julie Haynes Lutz)* ஓர் அமெரிக்க வானியலாளரும் கணிதவியலாளரும் ஆவார். இவர் கோள் வளிம ஒண்முகில்களையும் ஒன்றிய இரும விண்மீன்களையும் ஆய்வு செய்கிறார். இவர் வாசிங்டன் பல்கலைக்கழகத்தில் போயிங் தகைமை கணிதவியல், அறிவியல் கல்வி பேராசிரியரும் வானியல் திட்ட இயக்குநரும் ஆவார். இவர் 2000 இல்லிவர் வாசிங்டன் பல்கலைக்கழ்கத்துக்குச் சென்று அங்கு உயர்தகமைப் பேராசிரிராகப் பணியாற்றுகிறார்.

இவர் இளவல் பட்டப் படிப்பைச் சாந்தியாகோ அரசு பல்கலைக்கழகத்தில் படித்தார்; முனைவர் பட்டத்தைஅர்பானா சாம்பைனில் உள்ள இல்லினாயிசு பல்கலைக்கழகத்தில் பெற்றார். இவர் அங்கு மாணவராக இருந்தபோது உடன் படித்த வானியல் மாணவராகிய தாமசு ஈ. உலுட்சைச் சந்தித்து திருமணம் செய்துகொண்டுளார்.

இவர் 1971 இல் வாழ்சிங்டன் அர்சு பல்கலைக்கழகத்தில் புல உறுப்பினராக்ச் சேர்ந்தார். இங்கு இவர் 1992 முதல் 1996 வரை தனி, பயன்முறைக் கணிதவியல் துறையின் தலைமையேற்றுள்ளார். மேலும் இவர் தொடக்கநிலை, உயர்நிலைப் பள்ளி அறிவியல் கல்வி மேம்பாட்டிலும் ஈடுபட்டார். இவர்1991 முதல் 1993 வரை பசிபிக் வனியல் கழகத்தின் தலைவரக இருந்துள்ளார்.

இவர் அரசு வானியல் கழகத்திலும் அமெரிக்க அறிவியல் மேம்பாட்டுக் கழகத்திலும் ஆய்வுறுப்பினரக இருந்துள்ளார்.

ஒன்றிய நீக்ரோ கல்லூரி நிதி 2004 இல் இவருக்கும் இவரது கணவருக்கும் வானியலாளர் ஜார்ஜ் வாலர்சுட்டீனூக்கும் நிறுவன வளர்ச்சிக்காக நெடுங்காலமாக நிதி திரட்டியமைக்காக குடியரசுத் தலைவர் விருதை அளித்தது.

மேற்கோள்கள்
-----------

1. 1 2  *Lutz, Julie*, University of Washington Department of Astronomy, பார்க்கப்பட்ட நாள் 2018-02-18
2. 1 2 3 4 5  "Julie Lutz Named Boeing Distinguished Professor", *WSU News*, Washington State University, May 5, 1997, பார்க்கப்பட்ட நாள் 2018-02-18
3. ↑  R. B. Hanson; C. A. Murray, "Obituary: Thomas Edward Lutz, 1940–1995", *Bulletin of the American Astronomical Society*, **27** (4): 1479–1480, Bibcode:1995BAAS...27.1479H
4. ↑  Fraknoi, Andrew; Flynn, Jack; Stern, Al, *Past ASP Board Presidents and Executive Directors*, Astronomical Society of the Pacific, archived from the original on 2019-04-14, பார்க்கப்பட்ட நாள் 2018-08-30
5. ↑  Sleeman, Elizabeth (2001), "LUTZ, Julie Haynes", *The International Who's Who of Women 2002*, Psychology Press, pp. 342–343, ISBN 9781857431223
6. ↑  Chan, Sharon Pian (March 4, 2004), "Black-college fund richer thanks to UW scholar", *The Seattle Times*, archived from the original on ஏப்ரல் 20, 2015, பார்க்கப்பட்ட நாள் ஆகஸ்ட் 30, 2018 `{{citation}}`: Check date values in: `|accessdate=` and `|archive-date=` (help)

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF

 |
| தேசிய | 
* அமெரிக்க ஐக்கிய நாடுகள்

 |
| கல்விசார் | 
* Scopus

 |
விம் உரைத்திருத்தியைப் பயன்படுத்தி பீ எச் பீ நிரலாக்கம் செய்யப்படுகிறது. 
வரியெண்கள், தன்னியக்க நிற வேறுபாடு, உட்தள்ளல், தன்னியக்க வாக்கிய நிறைவு வசதிகளைக் கவனிக்க
விம் இற்கான ஜீ டீ கே அடிப்படையில் அமைந்த வரைகலை இடைமுகப்பு
**விம் (vim)** என்பது யுனிக்ஸ் இயங்குதளங்களில் காணப்படும் ஒரு சிறப்பு உரைத்திருத்தி மென்பொருளாகும். இம்மென்பொருளானது **vi** மென்பொருளினை அடிப்படையாகக்கொண்டு மேம்படுத்தப்பட்ட வடிவமாகும். இது பல்வேறு இயங்குதளங்களில் இயங்கக்கூடியது.

விம், குனூ பொதுமக்கள் உரிமத்தோடு ஒத்திசையக்கூடிய உரிமமொன்றின் அடிப்படையில் திறந்த மூலமாக வழங்கப்படுகிறது.

இவ்வுரைத்திருத்தியானது ஏராளமான வசதிகளைக் கொண்டிருப்பதுடன் நிரலாளர்களின் உரைத்திருத்தி என்ற புகழையும் லினக்ஸ்/யுனிக்ஸ் வல்லுனர்களிடையே பெற்றிருக்கிறது. 
இவ்வுரைத்திருத்தி வரைகலை இடைமுகப்பினைக் கொண்டதல்ல. இது முனையத்திலேயே இயங்கும் உரை வழி இடைமுகப்பைக்கொண்ட மென்பொருளாகும். இதற்கான வரைகலை இடைமுகப்புக்களும் ஆங்காங்கு காணப்படுகின்றன என்றபோதும் இதன் உரைவழி இடைமுகப்பே மிகுந்த வரவேற்பைப்பெற்றதும் சக்திமிக்கதுமாகும்.

வசதிகள்
-------

* பல கோப்புகளை ஒரே நேரத்தில் திறந்து வைத்தல், தொகுத்தல்.
* வரிகளை, பத்திகளை ஒரேயடியாக நகலெடுத்தல், ஒட்டுதல், நீக்குதல்
* நிரல்களை கொண்டு செயற்பாடுகளை மேற்கொள்ளும் வசதி
* நிரல்களை ஒழுங்குபடுத்தல்
* சொற்பிழை திருத்தி
* உதவிப் பக்கங்கள்
* செயற்பாடுகளை மேற்கொள்ள குறுக்குவழிகளை அமைக்கும் வசதி
* கோப்புகளை அருகருகே வைத்து ஒப்பிடும் வசதி

வெளி இணைப்புக்கள்
-----------------

* விம் வலைமனை (ஆங்கில மொழியில்)
**எண்முறை உரிமைகள் முகாமைத்துவம் (Digital Rights Management/DRM)** என்பது, மென்பொருள், வன்பொருள் மற்றும் எண்முறை வடிவங்களில் கிடைக்கும் இசை, ஒளிப்படம், தகவல்கள் போன்றவற்றை பயன்படுத்துவதை, பயன்படுத்துவதற்கான அனுமதிகளை ஒழுங்குபடுத்துகின்ற/கட்டுப்படுத்துகின்ற கொள்கைகளையும், உரிம ஒப்பந்தங்களையும் நடைமுறைப்படுத்துவதற்கு பயன்படுத்தப்படும் எந்தவொரு தொழிநுட்பத்தையும் குறிக்கும் பொதுச்சொல்லாகும்.

எண்முறை தடுப்பு முகாமைத்துவம்
-----------------------------

எண்முறை உரிமைகள் முகாமைத்துவமானது, குறித்த எண்முறை ஆக்கம் ஒன்று கொண்டிருக்கும் உரிமைகளை, உரிமக் கட்டுப்பாடுகளை விபரித்தல், பயன்படுத்தல் விற்றல், போன்ற விடயங்களை கையாள்கிறது. காப்புரிமை மீறல்களைத் தடுக்க இந்த தொழில்நுட்பம் பயனாகிறது. இந்த தொழில்நுட்பத்தை பயன்படுத்தும் எந்தவொரு எண்முறை ஆக்கத்தையும் நகலெடுப்பது கடினமாகும். இவை சிலநேரங்களில் காப்புரிமை சட்டங்களை விடக் கடுமையாக இருப்பதாக உள்ளது. இதனால் கட்டற்ற மென்பொருள் இயக்கத்தினர் இதனை **எண்முறை தடுப்பு முகாமைத்துவம்** (Digital Restrictions Management) எனப் பெயரிடல் பொருத்தமானது எனக் கருதுகின்றனர்.

எண்முறை உரிமைகள் முகாமைத்துவமும், குனூ பொதுமக்கள் உரிமமும்
----------------------------------------------------------

தற்போது வெளியிடபட்டிருக்கும், குனூ பொதுமக்கள் உரிமத்தின் மூன்றாம் வெளியீட்டின் முதலாவது முன்வரைவானது தன்னகத்தே, எண்முறை உரிமைகள் முகாமைத்துவம் தொடர்பான வியாக்கியானங்களையும் கொண்டிருக்கிறது.

தற்போது எண்முறை உரிமைகள் முகாமைத்துவத்தை பயன்படுத்தும் சாதனங்கள்
----------------------------------------------------------------

* Amazon Kindle
* Xbox
* Xbox 360
* DVD Players
* Sony Ericsson V800
* Apple iPod
* Microsoft PlaysForSure devices
* Sony PS2 Memory Card
* Sony Memory Stick

முகாமைத்துவ மென்பொருளை மீறல்
----------------------------

எண்முறை உரிமைகள் முகாமைத்துவத்தை செயல்படுத்தும் மொன்பொருள் நிரலை மாற்றி மீறிட வாய்ப்பு உள்ளது. இவ்வாறு நிரல் மீறப்பட்டல் நகலெடுப்பது எளிதாகும். இதுவரை உள்ள அனைத்து பொதுவான முகாமைத்துவ நிரல்களும் மீறப்பட்டுள்ளன. வருங்கால நிரல்களும் மீறப்படக்கூடும். இவ்வாறு நிரல்மீறல் ஐக்கிய அமெரிக்காவில் சட்டத்திற்கு புறம்பானதாகும்.

உசாத்துணை
---------

1. ↑  "Computer Forensics: Investigating Network Intrusions and Cyber Crime, Volume 4". EC-Council. பார்க்கப்பட்ட நாள் அக்டோபர் 20, 2016.
2. ↑  "The pros, cons, and future of DRM". பார்க்கப்பட்ட நாள் அக்டோபர் 20, 2016.
**ழ கணினி** (*Zha Kanini*) 2003-06 ஆண்டுக்காலங்களில் முழுமையான தமிழ் இடைமுகப்புடனான கணினி ஒன்றினைத் தமிழ்ச்சமுதாயத்துக்கு ஆக்கியளிக்கும் நோக்குடன் ஆரம்பிக்கப்பட்ட ஓர் செயற்றிட்டமாகும். ழ கணினியின் இலக்காக குனூ/லினக்ஸ் இயங்குதளத்தை முடிந்தவரைத் தமிழ்ப்படுத்துவதாக இருந்தது. ழ கணினிக் குழுமம் இச்செயற்றிட்டத்தினை முன்னெடுத்துச்சென்றது. இதன் முதற்கட்ட அறிமுக நிகழ்ச்சி பெப்ரவரி 1, 2004இல் நிகழ்ந்தது. போதிய வணிக வாய்ப்புகள் இன்றி இதனை பரவலாக்க இயலவில்லை.

திட்டம்
-------

தமிழுக்கென்று தனிச்சிறப்பு மிக்க எழுத்தாக உள்ள *ழ* என்ற எழுத்தையும் *கணினி* என்ற சொல்லையும் இணைத்து இத்திட்டத்திற்கு *ழ-கணினி* என்று பெயரிடப்பட்டது. இதற்கான குழுமத்தின் உறுப்பினர்களாக மா. சிவக்குமார், ஜெயராதா நடராஜன், சி.கே. சாந்தகுமார் மற்றும் கே. எம் லீனா ஆகியோருடன் எழுத்தாளர் சுஜாதா இணைந்து செயல்பட்டார். கேடிஈ சூழலில் உள்ள ஆங்கிலச் சொற்றொடர்களைத் தமிழாக்க மற்ற உறுப்பினர்களுக்கு துணை நின்றதுடன், அதற்காக தன்னார்வலர்களை ஓரிடத்தில் சேர்த்து அவர்களை வழி நடத்துவது, இம்முயற்சியில் ஈடுபடுபவர்களை ஊக்குவிப்பது என்று சுஜாதா திட்டத்திற்கு ஊக்கமளித்தார். தனது எழுத்துலக செல்வாக்கைக் கொண்டு தான் எழுதும் கட்டுரைகளில் ழ-கணினித் திட்டம் பற்றிப் பொதுமக்களுக்கு எடுத்துக் கூறி வந்தார்.

சுஜாதா ஆனந்த விகடனில் ஞாயிறுதோறும் மொழிபெயர்க்க விடுத்த வேண்டுகோளுக்கிணங்க 45 தன்னார்வலர்கள் ஒருசேர பங்களிக்க முன்வந்தனர். சயராதா தாம் பணியாற்றிய டிஷ்நெட் டிஎஸ்எல் நிறுவனத்தின் உலாவுமையமொன்றில் 20 கணினிகளை இதற்கு ஏற்பாடு செய்து கொடுத்தார். எம்.ஓ.பி வைஷ்ணவா கல்லூரி, இலயோலாக் கல்லூரி மாணவர்கள் மிகுந்த ஆர்வத்துடன் பங்காற்றினர். ஆறு மாதங்களில் 100,000 சொற்றொடர்கள் தமிழாக்கப்பட்டன.பெப்ரவரி 1,2004இல் ஓப்பன் ஆபிஸ், கேடிஈ, மற்றும் தமிழ் விசைப் பலகை அடங்கிய முதல் குறுந்தட்டு வெளியானது.

தமிழ் திறந்த நிரல் இயக்கம்
--------------------------

உலகில் உள்ள அத்தனை இலவச மென்பொருள்களையும் தமிழில் தரவேண்டும் என்ற நோக்குடன் 1997களில் தமிழ் திறந்த நிரல் இயக்கம் உலகெங்கிலும் உள்ள தன்னார்வலர்களின் முயற்சியால் துவங்கியது. இவர்களில் தமிழ் லினக்சு யாகூ மடற்குழுமத்தில் பரணிடப்பட்டது 2006-07-08 at the வந்தவழி இயந்திரம் உறுப்பினர்களாக இருந்து கேடியி வசீகரன் குழுவினர், ஜீனோம் தினேஷ் நடராஜன் குழுவினர், சிவராஜ் மற்றும் வெங்கடரமணன் ஆகியோர் முக்கியப் பங்காற்றினர். இவர்களது முயற்சியால் தமிழ் லினக்ஸ் துவங்கியது. இதன் தொடர்ச்சியே ழ கணினித் திட்டமாக அமைந்தது.

இந்த மடற்குழு உரையாடல்களில் தன்னார்வலர்களின் பலமணி நேர உழைப்பை சுஜாதாவை முன்னிறுத்துவதால் ழ கணினிக் குழு பின்னுக்குத் தள்ளுவதாக வெங்கட் குற்றம் சாட்டினார். தொடர்ந்து நடந்த விவாதங்கள் மற்றும் முக்கியமானவர்களின் பணி இடமாற்றம் காரணமாக இத்திட்டப்பணி சுணங்கியது. இருப்பினும் ஜெயராதா நடராஜன் போன்றோரின் தொடர்ந்த முயற்சியில் இந்திய மொழிகளிலேயே அதிகமாக மொழிபெயர்க்கப்பட்ட கேடீஈ இடைமுகமாக தமிழ் விளங்குகிறது.

மேற்கோள்கள்
-----------

1. ↑  "ழ கணினி அறிமுகம் - 1". *பெப்ரவரி 2, 2004*. பத்ரி சேஷாத்ரி. பார்க்கப்பட்ட நாள் சூலை 24, 2012.
2. 1 2  "Zha-Kanini". *திசம்பர் 17, 2009*. அன்டனி. பார்க்கப்பட்ட நாள் சூலை 24, 2012.
[*தொடர்பிழந்த இணைப்பு*]
3. ↑  "கணிப் பொருள்: ழ கணினி". *13 ஆகஸ்ட், 2010*. கணிப் பொருள் வலைப்பதிவு - மா. சிவகுமார். பார்க்கப்பட்ட நாள் சூலை 24, 2012.

வெளி இணைப்புக்கள்
-----------------

* தமிழ் லினக்சு
* Project for an All-Tamil Computer -Tamilnation (ஆங்கில மொழியில்)
**பேருவளை** (*Beruwala*, சிங்களம்: බේරුවල), என்பது இலங்கையின் தென்மேற்குக் கரையில் அமைந்துள்ள ஒரு உல்லாச நகரமாகும். இது **வேர்விலை**, அல்லது **வேருவளை** என்றும் அழைக்கப்படுகிறது. இந்நகரத்திலேயே இலங்கைத் தீவில் முதன் முதலாக கிபி 8ம் நூற்றாண்டில் முஸ்லிம்கள் வணிகர்களாக வந்திறங்கினார்கள். முஸ்லிம்கள் இப்போதும் இங்கு, குறிப்பாக "சீனக்கோட்டை" எனப்படும் இடத்தில் பெருமளவில் வாழ்கின்றார்கள். இவர்களில் பெரும்பான்மையானோர் இரத்தினக்கல் வணிகர்களாவர்.

இலங்கையின் மிகப்பழமையான பள்ளிவாசல்களில் ஒன்றான "அல் அப்ரார்" என்ற பள்ளிவாசல் இங்கு அமைந்துள்ளது. இந்நகரத்தின் மலைப்பாங்கான இடத்தில் அரபுக்களால் இப்பள்ளிவாசல் கட்டப்பட்டது. இலங்கையின் மிகப்பழமையான பெண்கள் பள்ளியான "அல்-பசியத்துல் நஸ்ரியா முஸ்லிம் மகளிர் வித்தியாலயம்" இங்கு அமைந்துள்ளது. இப்பள்ளி 2004 ஆண்டில் நிகந்த ஆழிப்பேரலையில் சேதமுற்றது.

மேலும் கவிக்குயில் .மழலை மொழியான். கவித்தாரரை.யாத்திரி என்று புனைப்பெயர்களால் அழைக்கப்படும் டொக்டர் எம்.ஐ. இஸ்ஸடீன். பேருவளை மாணவர்களில் கல்விச் செயற்பாடுகளில் முன்னேற்றகரமான மாற்றத்தினை உருவாக்க வேண்டும் என்பதற்காக கல்வி அமைச்சின் விசேட பணிந்துரையின் பெயரில் நியமிக்கப்பட்டு தற்போது பேருவளை அல் ஹுமைசரா தேசிய பாடசாலையில் தமிழ் ஆசிரியராக நியமிக்கப்பட்டுள்ளார்.

வெளிச்சவீடு
-----------

பேருவளையில் உள்ள வெளிச்சவீடு 1890 ஆம் ஆண்டு கட்டப்பட்டது. இது 150 அடி உயரமும், மேற்பக்கம் தட்டையான கிறனைட்டுக் கற்களால் அமைக்கப்பட்டதாகும். இக்கோபுரம் தலைநகர் கொழும்பிலிருந்து தெற்கே 55 கிலோ மீற்றர் தொலைவில் அமைந்துள்ளது. இதன் ஒளிச்சமிக்ஞை 20 செக்கன்களுக்கு ஒரு முறை வெள்ளை ஒளியை ஒளிருகிறது.

மேற்கோள்கள்
-----------

1. ↑  ராஜீவன் (27-06-2010). "காங்கேயன் வந்திறங்கிய துறை காங்கேசன்துறை!". தினகரன். Archived from the original on 2012-01-28. பார்க்கப்பட்ட நாள் 29-07-2017. `{{cite web}}`: Check date values in: `|accessdate=` and `|date=` (help)CS1 maint: unfit URL (link)
**டி. பி. பூனாட்சி** (பிறப்பு: 1951) என்பவர் ஒரு தமிழக அரசியல்வாதி. திருச்சி மாவட்டம் முசிறி வட்டம் நெய்வேலி எனும் ஊரில் பிறந்த இவர் தற்போது அ.இ.அ.தி.மு.கவில் திருச்சி புறநகர் மாவட்ட எம்.ஜி.ஆர் மன்ற இணைச் செயலாளராக இருந்து வருகிறார். 2011 ஆம் ஆண்டு நடைபெற்ற தமிழ்நாடு சட்டமன்றத் தேர்தலில், மண்ணச்சநல்லூர் சட்டமன்றத் தொகுதியின் உறுப்பினராகத் தேர்வு செய்யப்பட்டார். 2013, பிப்ரவரி 28 அன்று தமிழ்நாடு அரசின் கதர் மற்றும் கிராம தொழில் வாரியத்துறை அமைச்சராக நியமிக்கப்பட்டு பொறுப்பேற்றுக் கொண்டார்.

குடும்பம்
---------

இவருக்கு பாலம்மாள் என்கிற மனைவியும், பிரபாகர், அருண்குமார் ஆகிய இரண்டு மகன்கள், ஜெயந்தி என்கிற மகளும் உள்ளனர்.

மேற்கோள்கள்
-----------

1. ↑  "தமிழக புதிய அமைச்சர்கள் பதவியேற்பு". தினமலர். பார்க்கப்பட்ட நாள் 01 மார்ச்சு 2013. `{{cite web}}`: Check date values in: `|accessdate=` (help)
2. ↑  "புதிய அமைச்சர்கள் பதவியேற்பு : கவர்னர் ரோசய்யா பதவிப் பிரமாணம் செய்து வைத்தார்". தினகரன். Archived from the original on 2013-02-28. பார்க்கப்பட்ட நாள் 01 மார்ச்சு 2013. `{{cite web}}`: Check date values in: `|accessdate=` (help)
இலையின் தாவரவியல் விளக்கம்
**டிக்சோனியா ஆர்போரெசென்ஸ்** (தாவர வகைப்பாட்டியல்: *Dicksonia arborescens*) அல்லது *செயின்ட் ஹெலினா மர பெரணி* என்றழைக்கப்படும் இத்தாவரம் பெரணி வகையைச் சார்ந்ததாகும். செயின்ட் ஹெலினா தீவின் மத்திய முகட்டின் மிக உயர்ந்த பகுதிகளில் உள்ள "அடர்த்தியான மர பெரணி" வகைத் தாவரமான இது டிக்சோனியா பேரினத்தின் வகைப்பாட்டில் அடங்கும்.

பண்டைய தாவரங்களின் கடைசி எச்சங்களில் ஒன்றான பெரணி தாவர வகையில் இது முக்கியமானதாகும். இந்த மர பெரணி தாவரத்தின் தண்டுகளில் பிற உள்ளூர் தாவரங்கள் பல நாற்றுகளாக முளைக்கின்றன, இதனால் இது இத்தகைய பிற பூர்வீக தாவரங்களுக்கு நாற்றங்காலாகவும் உள்ளது.

உலகம் முழுவதும் டிக்சோனியா பேரினத்தில் பரவியுள்ள பல இனங்கள் பரவலாக காணப்படுகின்றது. 1789 ஆம் ஆண்டில் எல்'ஹெரிட்டியர் என்பவர் லண்டனில் வாழ்ந்தபோது அவர் அங்கே கண்ட பயிர் செய்யப்பட்ட மாதிரிகளிலிருந்து செயிண்ட் ஹெலினா இனத்தை அடையாளம் கண்டுள்ளார்.

சிலிக்கு மேற்கே உள்ள ஜுவான் ஃபெர்னாண்டஸ் தீவுகளை பூர்வீகமாகக் கொண்ட மற்றொரு இனத்தாவரமான டிக்சோனியா பெர்டேரியானாவுடன் இந்த இனம் மிகவும் நெருக்கமாக தொடர்புடையது.

மேற்கோள்கள்
-----------

1. ↑   L'Héritier's original description online on Project Gutenberg http://www.gutenberg.org/files/38937/38937-h/38937-h.htm#Dicksonia\_arborescens L'Héritier's original description online on Project Gutenberg. `{{cite web}}`: Check `|url=` value (help); Missing or empty `|title=` (help)
2. ↑  Noben, Sarah; Kessler, Michael; Quandt, Dietmar; Weigand, Anna; Wicke, Susann; Krug, Michael; Lehnert, Marcus (2017-07-11). "Biogeography of the Gondwanan tree fern family Dicksoniaceae-A tale of vicariance, dispersal and extinction". *Journal of Biogeography* **44** (11): 2648–2659. doi:10.1111/jbi.13056. பன்னாட்டுத் தர தொடர் எண்:0305-0270.

* Cronk, Q.C.B. (1995) The endemic Flora of St Helena. Anthony Nelson Ltd, Oswestry.
**சுக்விந்தர் சிங்** (*Sukhwinder Singh*) 1971 ஜூலை 18 அன்று பிறந்த ஒரு இந்திய *பாலிவுட்* பின்னணி பாடகர் ஆவார். 1998ஆம் ஆண்டு மணிரத்னத்தின் இயக்கத்தில் ஏ.ஆர்.ரஹ்மான் இசையமைத்து *குல்சார்* எழுதிய, தில் சே திரைப்டத்திலிருந்து "*சைய்யா சைய்யா*" என்ற பாடலுக்காக 1999 ஆம் ஆண்டு *பிலிம்பேர்* விருதுகளில் சிறந்த ஆண் பின்னணிப் பாடகருக்கான விருதை பெற்றவர். இந்த பாடலை *சப்னா அவஸ்தி*யுடன் இணைந்து பாடியுள்ளார். சிங் பின்னர் **ஸ்லம்டாக் மில்லியனர்** திரைப்படத்தில் "*ஜெய் ஹோ"* பாடலில் சர்வதேச புகழ் பெற்றார், இது சிறந்த பாடலுக்கான *அகாடமி* விருது மற்றும் *மோஷன் பிக்சர்*, தொலைக்காட்சி அல்லது பிற காட்சி ஊடகத்திற்கான சிறந்த பாடலுக்கான *கிராமி* விருது வென்றது. 2014 ஆம் ஆண்டில் வெளியான திரைப்படமான *ஹைடர்* திரைப்படத்திற்கான அவரது பங்களிப்பு அவருக்கு சிறந்த ஆண் பின்னணி பாடகருக்கான தேசிய திரைப்பட விருதைப் பெற்றுத் தந்தது .

தொழில் வாழ்க்கை
---------------

சிங் ஆரம்பத்தில் பஞ்சாப், அம்ரித்ஸரில் இருந்து வந்தார். சிங் தனது 8 ஆவது வயதில் மேடை நாடகத்தில் பாட ஆரம்பித்தார், 1970 ஆம் ஆண்டு வெளியானத் திரைப்படமான "*அபினேத்திரி*" என்ற படத்தில் இடம்பெற்ற ''கிஷோர் குமார் *மற்றும்* லதா மங்கேஷ்கர் *ஆகியோர் பாடிய* "ச ரி க ம பா" *என்ற பாடலை பாடினார். அவர், டி. சிங் என்பவருடன் இணைந்து* "முண்டா சவுத்ஹால் டா" *என்று ஒரு பஞ்சாபி இசைத் தொகுப்பை வெளியிட்டார். பின்னர், லக்ஷ்மிகாந்த்-பியாரிலால் இசைக் குழுவில் சேர்ந்தார். அந்த சமயத்தில், அவர்* ரட்சகன் *என்ற படத்தில் பாடினார்.*

விருதுகள்
---------

சுக்விந்தர் சிங் ஏ.ஆர்.ரஹ்மான் இசையமைத்த *தில் சே* படத்தின் "சைய்யா சைய்யா" பாடலுக்காக சிறந்த ஆண் பின்னணி பாடகருக்கான பிலிம்பேர் விருதை வென்றார், மற்றும் *சலிம் சுலைமான்* இசையில் *ராப் நே பானா தி ஜோடி* என்ற படத்தில் "ஹாலே ஹாலே" என்ற பாடலுக்காகவும் பிலிம்பேர் விருதை பெற்றுள்ளார்.

2014 ஆம் ஆண்டு வெளியான *ஹைதர்* திரைப்படத்தில் *விஷால் பரத்வாஜ்* இசையமைப்பில் பாடியதற்காக 62 வது தேசிய திரைப்பட விருதுகளில் சிறந்த ஆண் பின்னணி பாடகருக்கான தேசிய திரைப்பட விருதினைப் பெற்றார்.

குறிப்புகள்
-----------

1. ↑  Desai, Ishita (4 December 2012). "A Conversation With: Singer Sukhwinder Singh". *New York Times*.. பார்த்த நாள்: 4 May 2014.
2. ↑  Badola, Shreya (20 July 2012). "I want to get married now: Sukhwinder Singh". Mumbai: DNA.. பார்த்த நாள்: 4 May 2014.
3. ↑  "TDIM – Singh Celebrates His Birthday – 18th July". MTV. 18 July 2014 இம் மூலத்தில் இருந்து 9 நவம்பர் 2014 அன்று. பரணிடப்பட்டது... பார்த்த நாள்: 1 October 2014.
**கார்கி கல்லூரி** (*Gargi College*) என்பது தில்லி பல்கலைக்கழகத்துடன் இணைவு பெற்ற சிறந்த கல்லூரிகளில் ஒன்றாகும். இந்த மகளிர் கல்லூரி 1967ஆம் ஆண்டு நிறுவப்பட்டது. இக்கல்லூரியில் கலை, மானுடவியல், வணிகம், அறிவியல் பிரிவுகளில் பெண்களுக்குக் கல்வி வழங்குகிறது. கார்கி கல்லூரிக்கு இந்திய அரசின் உயிரித்தொழில்நுட்பவியல் துறை நட்சத்திரக் கல்லூரி தகுதியினை வழங்கியுள்ளது.

வரலாறு
------

கார்கி கல்லூரி 1967ஆம் ஆண்டு நிறுவப்பட்டது. 

வேத காலத்தின் பிருஹதாரண்யக உபநிடதத்தில் உள்ள கார்கி வசக்னவி என்ற அறிவொளி பெற்ற பெண்ணின் நினைவாக இக்கல்லூரிக்கு கார்கி கல்லூரி பெயரிடப்பட்டது. 

2004-2005ஆம் ஆண்டில் பல்கலைக்கழக மானியக் குழுவினால், தில்லியில் உள்ள இரண்டு கல்லூரிகளில் ஒன்றான கார்கி கல்லூரி, சிறந்ததற்கான சாத்தியக்கூறு மானியத்துடன் கல்லூரிக்கு வழங்கப்பட்டது. கல்லூரியில் தாவரவியல், வேதியியல், வணிகவியல்,தொடக்கக் கல்வி, நுண்ணுயிரியல், இயற்பியல், உளவியல், விலங்கியல் மற்றும் மகளிர் மேம்பாட்டு மையம் ஆகிய ஒன்பது துறைகள் உள்ளன

### தரவரிசைகள்

2022ஆம் ஆண்டில் தேசிய கல்வி நிறுவனங்களுக்கான தரவரிசை கட்டமைப்பின்படி இந்தியாவில் உள்ள கல்லூரிகளில் கல்லூரி 23-வது இடத்தினை இக்கல்லூரி பிடித்தது.

இந்தியா டுடே கணக்கெடுப்பு, 2016-ன்படி இந்தியாவின் கலைக் கல்லூரிகளில் கார்கி 9வது இடத்தையும், அறிவியல் துறையில் 7வது இடத்தையும் பெற்றுள்ளது.

குறிப்பிடத்தக்க முன்னாள் மாணவர்கள்
----------------------------------

* அலங்கிரிதா சஹாய் - *மிஸ் திவா எர்த்* 2014
* ஹூமா குரேசி - நடிகை
* சோனல் சவுகான் - *பெமினா மிஸ் இந்தியா டூரிசம் 2005*, *மிஸ் வேர்ல்ட் டூரிசம்* 2005, வடிவழகர் மற்றும் நடிகை.
* ஊர்வசி ரவுடேலா - *மிஸ் திவா* 2015 மற்றும் நடிகை
* சன்யா மல்கோத்ரா - நடிகை
* சுவேதா பரத்வாஜ்-திரைப்பட நடிகை

மேற்கோள்கள்
-----------

1. ↑  "Home Pages of People@DU" (PDF). *gargi.du.ac.in*. Archived from the original (PDF) on 2 ஜூலை 2016. பார்க்கப்பட்ட நாள் 28 September 2016. `{{cite web}}`: Check date values in: `|archive-date=` (help)
2. ↑  "Gargi College | University Of Delhi". பார்க்கப்பட்ட நாள் 8 December 2019.
3. ↑  "Gargi College | University Of Delhi". பார்க்கப்பட்ட நாள் 8 December 2019.
4. ↑
5. ↑  "Gargi College Best Arts Colleges 2016 India Today Survey". *indiatoday.intoday.in*. பார்க்கப்பட்ட நாள் 18 December 2016.
6. ↑  "Alankrita Sahai - Beauty Pageants - Indiatimes". *Femina Miss India*. .
7. ↑  "Manaswini Magazine Gargi" (PDF).
8. ↑  "Femina girl crowned Miss Tourism - Times of India". *The Times of India*. .
9. ↑  "Meet Aamir Khan's on-screen daughter". *Deccan Chronicle*. 24 April 2015. பார்க்கப்பட்ட நாள் 8 December 2019.
**தயன் கான்** (*Dayan Khan*) என்பவர் வடக்கு யுவான் அரசமரபின் ஒரு கான் ஆவார். இவரது இயற்பெயர் படு மோங்கே ஆகும். இவர் 1479 - 1517இல் ஆட்சி புரிந்தார். இவரது ஆட்சியின் போது செங்கிஸ் கானின் வழித்தோன்றல்களின் கீழ் மங்கோலியர்களை இவர் மீண்டும் ஒன்றிணைத்தார். இவரது பட்டமான "தயன்" என்பதற்கு "ஒட்டு மொத்த" அல்லது "நீண்ட காலத்திற்கு நீடித்து இருக்கிற" என்று மங்கோலிய மொழியில் பொருள். ஏனெனில், ஒன்றிணைந்த மங்கோலியர்களின் நீண்ட காலம் ஆட்சி செய்த கான் இவர் தான்.

தயன் கானும், இவரது இராணி மந்துகையும் ஒயிரட் சக்தியை ஒடுக்கினர். உள்ளூர் மற்றும் வெளிநாட்டுப் போர்ப் பிரபுக்களால் பயன்படுத்தப்பட்ட தைசி அமைப்பை நீக்கினார். தலன் தெர்கின் என்ற இடத்தில் தயன் கான் பெற்ற வெற்றியானது மங்கோலியர்களை மீண்டும் ஒன்றிணைத்தது. செங்கிஸ்கானின் மக்களாக அவர்களது அடையாளத்தை உறுதிப்படுத்தியது. கிழக்கு மங்கோலியாவின் ஆறு தியூமன்களை இவரது மகன்களுக்கான ஒட்டு நிலங்களாக இவர் பிரித்த முடிவானது மையப்படுத்தப்படாத ஆனால் நிலையான போர்சிசின் ஆட்சியை மங்கோலியப் பீடபூமி மீது ஒரு நூற்றாண்டுக்கு ஏற்படுத்தியது.

உசாத்துணை
---------

### மேற்கோள்கள்

1. ↑  Б, Даваасүрэн (2000). *Батмөнх Даян хаан*. உலான் பத்தூர், Mongolia.

### ஆதாரங்கள்

* Jack Weatherford - *The Secret History of the Mongol Queens: How the Daughters of Genghis Khan Rescued His Empire* - Crown, 2010.
***சோலிபேசிலசு கலாமி*** (*Solibacillus kalamii*) என்பது ஒரு கிராம்-நேர் பாக்டீரியா. இந்தப் பாக்டீரியா தடி வடிவன, எண்டோஸ் போர்- உருவாக்கும் மற்றும் காற்றினைச் சுவாசித்து வாழும் *சோலிபேசிலசு* பேரினத்தினைச் சார்ந்தது. இது உயர் திறன் கொண்ட துகள் வடிகட்டி அமைப்பினைப் பயன்படுத்தி அனைத்துலக விண்வெளி நிலையத்தினால் பிரித்தெடுக்கப்பட்டது.

கண்டுபிடிப்பு
-------------

அனைத்துலக விண்வெளி நிலையத்தில் வழக்கமான பராமரிப்பு மற்றும் துப்புரவு அமைப்பான உயர் செயல்திறன் துகள்கள் வடிகட்டி அல்லது கீபா வடிப்பானில் இந்தப் பாக்டீரியா இருந்தது கண்டறியப்பட்டது. இது அனைத்துலக விண்வெளி நிலையத்தில் 40 மாதங்களுக்கு மேலாக இருந்தது. இந்த வடிகட்டி பின்னர் 2017ஆம் ஆண்டில் கிரகங்களுக்கிடையேயான பயணத்திற்கான ஆய்வுக்காகத் தேசிய வானூர்தியியல் மற்றும் விண்வெளி நிர்வாக முன்னணி ஆய்வகமான தாரை உந்தும் ஆய்வகத்தில் பகுப்பாய்வு செய்யப்பட்டது. உயிரித் தொழில்நுட்பம் மற்றும் கிரகப் பாதுகாப்புக் குழுவின் மூத்த ஆராய்ச்சி விஞ்ஞானி முனைவர் கஸ்தூரி வெங்கடேசுவரன் இந்தக் கண்டுபிடிப்பு குறித்து பன்னாட்டு அமைப்பின் பரிணாம நுண்ணுயிரியல் இதழில் வெளியிட்டார்.

1963ஆம் ஆண்டில் நாசாவில் ஆரம்பக்காலப் பயிற்சி பெற்ற புகழ்பெற்ற விண்வெளி விஞ்ஞானி டாக்டர் ஆ. ப. ஜெ. அப்துல் கலாமின் பெயரால் இந்த புதிய பாக்டீரியா பெயரிடப்பட்டது.

சிறப்பியல்புகள்
---------------

சோலிபேசிலசு கலாமி அதிகக் கதிர்வீச்சைத் தாங்கி, உயிரித் தொழில்நுட்பப் பயன்பாடுகளுக்கு உதவியாக இருக்கும் புரத வாரியான சில பயனுள்ள சேர்மங்களையும் உற்பத்தி செய்கின்றன. ஆராய்ச்சியாளர்கள் இந்த பாக்டீரியாவை முழுமையாக வகைப்படுத்தவில்லை. ஆனால் கதிர்வீச்சு சேதத்திலிருந்து பாதுகாக்க உதவும் இரசாயனங்களுக்குப் புதிய ஆதாரமாக இருக்கும் என்று இவர்கள் கருதுகின்றனர்.

மேற்கோள்கள்
-----------

1. 1 2  "Solibacillus". *LPSN*. .
2. ↑  "Solibacillus kalamii".
3. ↑   *Details: DSM-101595*. .
4. ↑  Parker, Charles Thomas; Garrity, George M (7 December 2016). Parker, Charles Thomas; Garrity, George M (eds.). "Taxonomy of the species Solibacillus kalamii Sielaff et al". NamesforLife, LLC. doi:10.1601/tx.29716.
5. ↑  Checinska Sielaff, Aleksandra; Kumar, Rajendran Mathan; Pal, Deepika; Mayilraj, Shanmugam; Venkateswaran, Kasthuri (1 April 2017). "Solibacillus kalamii sp. nov. isolated from a high-efficiency particulate arrestance filter system used in the International Space Station". *International Journal of Systematic and Evolutionary Microbiology* **67** (4): 896–901. doi:10.1099/ijsem.0.001706. பப்மெட்:28475026.

வெளி இணைப்புகள்
---------------

* Type strain of *Solibacillus kalamii* at Bac*Dive* - the Bacterial Diversity Metadatabase

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q30058838
* BacDive: 133088
* GBIF: 9385143
* LPSN: solibacillus-kalamii
* என்.சி.பி.ஐ: 1748298

 |
22°45′36′′N 74°36′18′′E/22.759973 °N 74.6050952 °E/<id2 b="" id1="" அப்துல்="" ஏபிஜே="" கலாம்="" டாக்டர்="">யுஐடி ஜாபுவா, பிரபலமாக யுஐடி ஜபுவா என்று அழைக்கப்படும், ஜபுவாவில் உள்ள ஒரு பொது (அரசு) கல்லூரி ஆகும். மத்தியப் பிரதேசம், இந்தியா. இந்த நிறுவனம் மத்தியப் பிரதேச அரசால் யுஐடி ஜாபுவா என்ற பெயரில் நிறுவப்பட்டது. இது 2015 ஆம் ஆண்டில் நிறுவப்பட்ட ராஜீவ் காந்தி புரோடியோகிகி விஸ்வவித்யாலயா (RGPV) போபாலின் ஒரு அங்கமாகும்.</id2>

வரலாறு.
-------

பொறியியல் நிபுணத்துவத்தின் வளர்ந்து வரும் தேவையைப் பூர்த்தி செய்வதற்காக, மத்தியப் பிரதேச அரசு 2015ஆம் ஆண்டில் இந்நிறுவனத்தினை உருவாக்கியது. இந்த நிறுவனம் ஆரம்பத்தில் கணினி அறிவியல், பொறியியல் மற்றும் இயந்திர பொறியியலில் இளநிலை பொறியியல் மற்றும் இளநிலை தொழில்நுட்பம் ஆகியவற்றை மட்டுமே வழங்கியது. இந்த நிறுவனம் முன்னாள் குடியரசுத் தலைவர் டாக்டர் ஆ. ப. ஜெ. அப்துல் கலாமின் நினைவாக மறுபெயரிடப்பட்டது.

வழங்கப்படும் படிப்புகள்
-----------------------

### இளங்கலை படிப்புகள்

இளநிலை பொறியியல் மற்றும் இளநிலை தொழில்நுட்ப பட்ட நான்கு ஆண்டுகள் (எட்டு பருவம்) படிப்புகளைப் பின்வரும் பாடங்களில் வழங்குகிறது.

| பாடம் | மொத்த இருக்கைகள் | துவக்க ஆண்டு |
| --- | --- | --- |
| கணினி அறிவியல் மற்றும் பொறியியல் | 60 | 2015 |
| இயந்திரவியல் பொறியியல் | 60 | 2015 |
|

மேற்கோள்கள்
-----------

1. ↑  "RGPV website".
2. ↑  "डॉ. कलाम के नाम पर होगा झाबुआ का इंजीनियरिंग कॉलेज". *Nai Dunia* (in இந்தி). 2015-08-02. பார்க்கப்பட்ட நாள் 2021-11-28.
3. ↑  Directorate of Technical Education M.P.".  .
Search Wikisource
விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**கந்த சஷ்டி கவசம்**

**கந்த சஷ்டி கவசம்** என்பது தேவராய சுவாமிகளால் முருகப் பெருமான் மீது இயற்றப்பட்ட பாடலாகும். ஆறுபடை வீடுகளுக்கும் தனித்தனியே கந்தர் சஷ்டி கவசம் பாடலை பாடியுள்ளார். அவற்றுள், திருச்செந்தூர் சஷ்டி கவசமே மிகவும் பிரபலம். இதன் காலம் 19ஆம் நூற்றாண்டு. இதனை திருச்செந்தூர் சுப்பிரமணிய சுவாமி கோயிலில் அரங்கேற்றினார். கந்த சஷ்டி கவசத்தில் வரும் *சிரகிரி வேலவன்* எனும் பதம் சென்னிமலை தல (சிரம் - தலை, சென்னி என்றாலும் தலை, கிரி - மலை; சிரகிரி - சென்னிமலை) இறைவனைக் குறிப்பது ஆகும். இந்தப் பாடல் மொத்தம் 244 வரிகளைக் கொண்டுள்ளது 

'காக்க' என இறைவனை வேண்டிக்கொள்ளும் பாடல்களைக் கவசம் என்பர். பிற்காலத்தில் தமிழில் வெளியிடப்பட்ட கவச நூல்கள் ஆறு. அவற்றில் இந்நூல் பெரிதும் அறியப்படுவது ஆகும். இதில் எழுத்து மந்திர உச்சாடணங்கள் உள்ளன. பலர் இதன் பாடல்களை மனப்பாடம் செய்து போற்றி வழிபடுகின்றனர். பாடல் வரிகளில் யாருக்காக, யாரைக்குறித்து, யாரால், அல்லது பாடுபவர் பெயரை பாடல் வரிகளில் எழுதுவது அக்கால மரபு என்பர்.

இசை வடிவம்
----------

இந்தப் பாடலுக்கு பலர் இசையமைத்துள்ளனர். சூலமங்கலம் சகோதரிகள் பாடிய இந்த கந்த சஷ்டி கவசம் புகழ் பெற்றது ஆகும். அவர்கள் பாடியதில் ஒரு வரி மூலத்திலிருந்து வேறுபடுகிறது. மூலத்தில் *ஆண்பெண் குறிகளை அயில்வேல் காக்க* என்று இருப்பதை அவர்கள் *ஆண்குறி இரண்டும் அயில்வேல் காக்க* என்று பாடியுள்ளனர். ஆபேரி, கல்யாணி, சுபபந்துவராளி, சிந்து பைரவி,தோடி ஆகிய ராகங்களை உள்ளடக்கிய ராகமாலிகையாக இது பாடப்படுகிறது.

இதற்கு ஒளிக் காட்சி எதுவும் இல்லை, அதனால் முருகப் பெருமான் அலங்காரம், திருக்கல்யாணம் உள்ளிட்ட நிகழ்வுகளை இசையுடன் இணைத்துப் பல தொலைக்காட்சியில் காலையிலும் மாலையிலும் ஒளிபரப்புகின்றனர்.

இவற்றையும் பார்க்க
------------------

* கந்த சஷ்டி கவசம் பாடல் வரிகள்
* கந்த சஷ்டி
* முருகன்

குறிப்புகள்
-----------

1. ↑  மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம், பதிப்பு 2005
2. ↑  "சஷ்டி கவசம் பிறந்த கதையை தெரிஞ்சுக்கோங்க! - வலையப்பேட்டை ரா.கிருஷ்ணன்". விகடன் (31 அக்டோபர், 2016)
3. ↑  குமுதம் ஜோதிடம்; 28.03.2008; சென்னிமலையின் திகட்டாத தேனமுதன் கட்டுரை
4. ↑  கந்த சஷ்டி கவசம் ஒளிபரப்பு நேரம் பரணிடப்பட்டது 2011-09-20 at the வந்தவழி இயந்திரம், பார்த்த நாள், 08, ஏப்ரல், 2012.
**ஸ்டாண்ட்-அப் இந்தியா திட்டம் என்பது** பெண்கள் மற்றும் எஸ்சி & எஸ்டி சமூகங்களிடையே தொழில்முனைவோரை ஆதரிப்பதற்காக 5 ஏப்ரல் 2016 அன்று இந்திய அரசால் தொடங்கப்பட்டது. ஸ்டாண்ட் அப் இந்தியா கடன் திட்டம் என்பது 2016 ஆம் ஆண்டில் இந்திய அரசால் தொடங்கப்பட்ட ஒரு முயற்சியாகும், இது தொழில்முனைவோரை ஊக்குவிப்பதற்கும், நாட்டில் உள்ள பட்டியல் சாதி (எஸ். சி./பட்டியல் பழங்குடி) மற்றும் பெண் தொழில்முனைவோருக்கு வங்கிக் கடன்களை வழங்குவதற்கும் உதவுகிறது. இந்தத் திட்டம் உற்பத்தி, வர்த்தகம் அல்லது சேவைத் துறையில் ஒரு கிரீன்ஃபீல்ட் நிறுவனத்தை அமைப்பதற்காக ரூ. 1 கோடி வரை கடன் வழங்குவதை நோக்கமாகக் கொண்டுள்ளது.

  

இது ஸ்டார்ட்அப் இந்தியா போன்றது, ஆனால் அதிலிருந்து வேறுபட்டது. இரண்டு திட்டங்களும் மேக் இன் இந்தியா, தொழில்துறை வழித்தடம், பிரத்யேக சரக்கு வழித்தடம் (Dedicated Frite Corridor), சாகர்மாலா, பாரத்மாலா, உடான்-ஆர்.சி.எஸ். டிஜிட்டல் இந்தியா, பாரத்நெட் மற்றும் உமாங் போன்ற இந்திய அரசின் பிற திட்டங்களின் பயனாளிகளாக உள்ளது.

வரலாறு
------

பெண்கள் மற்றும் எஸ்சி & எஸ்டி சமூகங்களிடையே தொழில்முனைவோரை ஆதரிப்பதற்கான அரசாங்கத்தின் முயற்சிகளின் ஒரு பகுதியாக பிரதமர் நரேந்திர மோடி 5 ஏப்ரல் 2016 அன்று ஸ்டாண்ட்-அப் இந்தியா திட்டத்தை தொடங்கினார்.

இந்தத் திட்டம், விவசாயத் துறைக்கு வெளியே புதிய நிறுவனங்களை அமைக்கும் பெண்கள் மற்றும் பட்டியல் சாதியினர் மற்றும் பழங்குடியினருக்கு ₹10 இலட்சம் (US$13,000) ரூபாய் முதல் ₹1 கோடி (US$1,30,000) ரூபாய் (அமெரிக்க $130,000) வரை வங்கிக் கடன்களை வழங்குகிறது.

ஏப்ரல் 2023 இல், மத்திய நிதித்துறை இணையமைச்சர் பகவத் கரத், இத்திட்டம், நிதியச் சேர்க்கைக்கான தேசிய இயக்கத்தின் நோக்கமான, ஓரங்கட்டப்பட்ட குழுக்களுக்கு நிதி வாய்ப்புகளை வழங்குவதுடன் இணைந்துள்ளது என்றார். கடந்த ஏழு ஆண்டுகளில், 180,000 க்கும் மேற்பட்ட தொழில்முனைவோர் இத்திட்டத்தின் மூலம் பயனடைந்துள்ளதாகவும், இந்த முன்முயற்சியின் மூலம் வழங்கப்பட்ட கடன்களில் 80 சதவீதத்திற்கும் அதிகமானவை பெண் தொழில்முனைவோருக்காக ஒதுக்கப்பட்டுள்ளதாகவும் அவர் கூறினார்.

மேலும் காண்க
------------

* காதி
* காதி மற்றும் கிராமத் தொழில்கள் ஆணையம்
* குறு சிறு மற்றும் நடுத்தர தொழில் துறை அமைச்சகம்
* கிராமப்புற தொழில்மயமாக்கலுக்கான மகாத்மா காந்தி நிறுவனம்
* தேசிய சர்கா அருங்காட்சியகம்
* இந்திய தேசிய கைத்தறி தினம்
* மேக் இன் இந்தியா
* சுதேசி ஜாகரான் மஞ்ச்
* ஸ்வராஜ்
* ஸ்டார்ட்அப் இந்தியா விதை நிதி திட்டம்

சான்றுகள்
---------

1. ↑  "About us". பார்க்கப்பட்ட நாள் 8 June 2023.
2. ↑  "'Stand Up India' will transform lives of Dalits, tribals: Modi", *The Hindu*, 5 April 2016
3. ↑  "Modi's Stand Up India scheme will ease pressure on job reservations", *Hindustan Times*, 6 April 2016
4. ↑  "More than Rs. 40,700 crore sanctioned to over 1,80,630 accounts under Stand-Up India Scheme in 7 years". செய்திக் குறிப்பு.

வெளி இணைப்புகள்
---------------
**பாசி** (Pasi) (பாஸி என்றும் உச்சரிக்கப்படுகிறது) என்பது இந்தியாவின் தலித் (பட்டியல் சாதியினரும் பட்டியல் பழங்குடியினரும்|தாழ்த்தப்பட்டோர்) சமூகமாகும். இவர்களின் பாரம்பரியத் தொழிலான கள்ளு இறக்குவதிலிலிருந்து இவர்களை பாசி எனக் குறிப்பிடப்படுகின்றனர். பாசி குஜ்ஜார், கைத்வாக்கள், போரியா எனவும் பிரிக்கப்பட்டhallo

. இவர்கள் தெலங்காணாவில் இதர பிற்படுத்தப்பட்ட வகுப்பினர் என வகைப்படுத்தப்பட்டுள்ளனர்.   இவர்கள் வட இந்திய மாநிலங்களான பீகாரிலும், உத்தரபிரதேசத்திலும் முக்கியமாக வாழ்கின்றனர்.

சொற்பிறப்பியல்
--------------

ஆங்கிலோ-இந்திய நாட்டுப்புறக் கதைகளின் ஆய்வு மற்றும் ஆவணங்களில் முக்கிய நபராக இருந்த வில்லியம் க்ரூக்கின் கூற்றுப்படி, பாசி என்ற சொல் "பாஷிகா" என்ற சமசுகிருத வார்த்தையிலிருந்து உருவானது. தங்களது கைகளைக்கொண்டு சப்தம் எழுப்பிக்கொண்டே பனைமரத்திலிருந்து கள்ளு இறக்குவது பாசி சமூகத்தின் அசல் தொழில். இருப்பினும், இந்தியாவின் பிற சாதிக் குழுக்களைப் போலவே, இவைகளும் ஒரு புராணக் கதையைக் கொண்டுள்ளன. விஷ்ணுவின் அவதாரமான பரசுராமரின் வியர்வையிலிருந்து தோன்றியதாக இவர்கள் கூறுகின்றனர். *பாசினா* என்ற இந்தி வார்த்தைக்கு வியர்வை என்ற பொருளில் இதற்கு ஆதரவு இருப்பதாக இவர்கள் கூறுகின்றனர். மேலும் இது இவர்களை சத்திரியர் என்ற கூற்றுக்கு மேலும் வழி வகுக்கிறது.

மக்கள் தொகை
-----------

இவர்கள் முக்கியமாக வட இந்திய மாநிலங்களான பீகார் மற்றும் உத்தரபிரதேசத்தில் வாழ்கின்றனர். இவர்களின் பாரம்பரிய தொழில் பன்றிகளை வளர்ப்பதாகும். இவர்கள், வட இந்திய மாநிலங்களில் பெரும்பாலான பாசிகள் இந்திய அரசால் தாழ்த்தப்பட்டோர் என வகைப்படுத்தப்பட்டுள்ளனர். 2001 இந்திய மக்கள் தொகை கணக்கெடுப்பில், இவர்கள் உத்தரபிரதேசத்தில் இரண்டாவது பெரிய தலித் குழுவாக பதிவு செய்யப்பட்டனர். அந்த நேரத்தில், இவர்கள் மாநிலத்தின் தலித் மக்களில் 16 சதவீதத்தினராக இருந்தனர். பெரும்பாலும் அவத் பிராந்தியத்தில் வசித்து வந்தனர்.  2011ஆம் ஆண்டுக்கான இந்திய மக்கள் தொகை கணக்கெடுப்பில் இவர்களின் மக்கள் தொகை 6,522,166 ஆக பதிவாகியுள்ளது. இந்த எண்ணிக்கையில் தர்மாலியும் அடங்கும்.

மேற்கோள்கள்
-----------

1. ↑  "National Commission for Backward Classes". *www.ncbc.nic.in*. பார்க்கப்பட்ட நாள் 2020-09-07.
2. ↑  "National Commission for Backward Classes". *www.ncbc.nic.in*. பார்க்கப்பட்ட நாள் 2020-09-07.
3. ↑  Badri Narayan (2012). *Women Heroes and Dalit Assertion in North India: Culture, Identity and Politics*. SAGE. பக். 136. பன்னாட்டுத் தரப்புத்தக எண்:9780761935377. .
4. ↑  Vij, Shivam (8 May 2010). "Can the Congress Win Over UP's Dalits?". *Economic and Political Weekly*.
5. ↑  "A-10 Individual Scheduled Caste Primary Census Abstract Data and its Appendix - Uttar Pradesh". Registrar General & Census Commissioner, India. பார்க்கப்பட்ட நாள் 2017-02-04.

மேலும் படிக்க
-------------

* Narayan, Badri (2009). *Fascinating Hindutva: Saffron Politics and Dalit Mobilisation*. SAGE Publications. பன்னாட்டுத் தரப்புத்தக எண்:978-8-17829-906-8.
* Narayan, Badri (2004). "Dalit mobilisation and nationalist past". in Gupta, Dipankar. *Caste in Question: Identity or Hierarchy?*. SAGE Publications. பன்னாட்டுத் தரப்புத்தக எண்:978-0-76193-324-3.
* Narayan, Badri (2004). "Inventing caste history: Dalit mobilisation and nationalist past". *Contributions to Indian Sociology* **38** (193): 193–220. doi:10.1177/006996670403800108.
**தாசரதி ரங்காச்சாரியா** (*Dasaradhi Rangacharya*) (24 ஆகஸ்ட் 1928 - 7 ஜூன் 2015), ஓர் இந்திய கவிஞரும் மற்றும் தெலுங்கு எழுத்தாளரும் ஆவார். ஐதராபாத் நிசாம்களின் ஆட்சிக்கு எதிரான தெலங்காணா ஆயுதப் போராட்டத்தில் தீவிரமாக பங்கேற்றார். நிசாம்களின் ஆட்சியின் கீழ் தெலங்காணா மக்களின் வாழ்க்கை முறையை இவரது எழுத்துக்கள் பிரதிபலித்தது. இவருக்கு 2006 இல் ஆந்திர அரசின் கலா ரத்னா விருது வழங்கப்பட்டது.

சொந்த வாழ்க்கை
--------------

தாசரதி ரங்காச்சார்யா, 24 ஆகஸ்ட் 1928 அன்று ஐதராபாத் மாநிலத்தில் (இன்றைய தெலங்காணா ) பிறந்தார். பள்ளிக் கல்விக்குப் பிறகு, இவர் மேல் கல்விக்காக விசயவாடா சென்றார். இவர் கமலாம்மாள் என்ற பெண்ணை திருமணம் செய்து கொண்டார். இவர்களுக்கு ஒரு மகன் மற்றும் இரண்டு மகள்கள் உள்ளனர். இவரது சகோதரர் தாசரதி கிருஷ்ணமாச்சார்யாவும் ஒரு எழுத்தாளர்.

தொழில்
------

தாசரதி, 1951 முதல் 1957 வரை ஆசிரியராகப் பணியாற்றத் தொடங்கினார். பின்னர் ஐதராபாத் சென்று 1957 மற்றும் 1988 க்கு இடையில் சிக்கந்தராபாத் பிரிவில் உள்ள மாநகராட்சியில் பணியாற்றினார்.

எழுத்துகள்
----------

ஐதராபாத் நிசாமின் ஆட்சியின் கீழ் தெலங்கானா மக்களின் வாழ்க்கை முறையைத் தனது புதினங்களில் இணைத்த தாசரதி, தெலங்கானாவில் சிறந்த எழுத்தாளராகத் திகழ்ந்தார். இவரது முத்தொகுப்பு நாவல்களான *சில்லர தேவுல்லு, மொதுகு பூலு, ஜனபதம்* போன்ற புதினங்களுக்குப் பிறகு இவர் பிரபலமடைந்தார்.  இவர் தனது சகாக்களின் ஆலோசனைக்கு எதிராக தெலங்கானா பேச்சுவழக்கில் அவற்றை எழுதினார். நிலப்பிரபுத்துவம் மற்றும் அப்போதைய தெலங்கானா பகுதியில் இருந்த குறைந்த எழுத்தறிவு விகிதம் ஆகியவற்றின் அடிப்படையில் இவை "தெலங்கானாவில் தயாரிக்கப்பட்ட சிறந்த புதினக்களில் அரிதானவை" என்று கருதப்படுகின்றன. *சில்லர தேவுல்லு* 1969 இல் வெளியிடப்பட்டது. மேலும், அதே பெயரில் 1977 ஆம் ஆண்டு தெலுங்குத் திரைப்படமாக மாற்றப்பட்டது.

விருதுகள்
---------

தாசரதிக்கு 2006 ஆம் ஆண்டு ஆந்திரப் பிரதேச அரசால் கலா ரத்னா விருது வழங்கப்பட்டது.

இறப்பு
------

தாசரதி 8 ஜூன் 2015 அன்று சோமாஜிகுடாவில் உள்ள யசோதா மருத்துவமனையில் இறந்தார்.

மேற்கோள்கள்
-----------

1. ↑  "Dasarathi passes away" (in ஆங்கிலம்). 9 June 2015. பார்க்கப்பட்ட நாள் 4 December 2022.
2. 1 2 3 4  Krishnamoorthy, Suresh (8 June 2015). "Well-known writer Dasaradhi Rangacharya dead". *The Hindu*. .
3. 1 2 3  "Poet Dasaradhi Rangacharya, who fought Nizam, is dead". *தி டெக்கன் குரோனிக்கள்* (in ஆங்கிலம்). 9 June 2015. பார்க்கப்பட்ட நாள் 4 December 2022.
4. 1 2  "Telangana's Voice Dasarathi No More". *தி நியூ இந்தியன் எக்சுபிரசு*. 9 June 2015. பார்க்கப்பட்ட நாள் 4 December 2022.
5. ↑  *Indian literature*, vol. 42, New Delhi: Sahitya Akademi, 1999, p. 117

மேலும் படிக்க
-------------

* D. Ramalingam (1982). "Dasarathi Rangacharya—Chronicler of Telangana Life". *Sahitya Akademi* **25** (3): 50–65. .
* Mittapalli, Dr. Rajeshwar. "Chillara Devullu : A Fictional Portrait of Pre-Independence Telangana". *Telugu People*. TP Media India Ltd. பார்க்கப்பட்ட நாள் 27 October 2013.

வெளி இணைப்புகள்
---------------

* Dasaradhi Rangacharya's writings (in Telugu) at Archive.org

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* அமெரிக்க ஐக்கிய நாடுகள்

 |
| மற்றவை | 
* Europeana

 |
**தமிழ் ராக்கர்ஸ்**, தமிழ், மலையாளம், தெலுங்கு, இந்தி, ஆங்கிலம் உள்ளிட்ட மொழி திரைப்படங்களை சட்டத்திற்குப் புறம்பாக இணையத்தில் பகிரும், ஒரு இணையத்தளம் ஆகும். இது பிட்டொரென்ட் வகையை சேர்ந்ததாகும். இது தனக்கென ஒரு வழங்கி ஒன்றை வைத்துகொள்ளாமல், பயனர்களின் கணணிகளை வழங்கி (Peer to Peer) ஆக மாற்றி பயன்படுத்தும். இதில் உள்ள தரவுகளை பதிவறக்கம் செய்ய சில மென்பொருட்கள் தேவைபடுகின்றன உதாரணமாக "யூடொரென்ட்" ஐ கூறலாம். இந்த மென்பொருள் தமிழ் ராக்கர்ஸ் இணையத்திலிருந்து தரவுகளை பதிவறக்கம் செய்ய உதவுவோதோடு உங்கள் கணனியில் பதிவறக்கம் ஆகிய அந்த தரவு மீண்டும் பயனரை போன்ற இன்னொரு பயனருக்கு பதிவேற்றம் செய்யவும் உதவுகிறது. பதிப்புரிமை பெற்ற தரவு/ தகவல்களை பரிமாறுவதன் மூலம் தமிழ் ராக்கர்ஸ் இணைய உரிமையாளர் பெறும் அதே சட்டச்சிக்கலை பயனரும் பெற வேண்டிய நிலை உருவாகிறது.

புதிய திரைப்படங்களை தமிழ்த் திரைப்பட தயாரிப்பாளர் சங்கத்திற்கு சவாலாக திரையிடப்பட்ட அன்றே இணையத்தில் பரப்பி வருகின்றனர். இந்த இணையத்தளத்தின் உரிமையாளரெனக் கருதி, கவுரிசங்கர் என்பவரை கைது செய்தனர், ஆனால் அவருக்கும் இந்த இணையத்தளத்திற்கும் தொடர்பில்லை என விசாரணையில் தெரியவந்தது. அதுமட்டுமின்றி அவர் கைதான அன்று வெளியான துப்பறிவாளன் திரைப்படமும் முதல் தரத்தில் *தமிழ் ராக்கர்ஸ்* இணையத்தளத்தில் வெளியானது.

வரலாறு
------

2011 ஆம் ஆண்டு நவம்பர் மாதம் தமிழ் ராக்கர்ஸ் நிறுவனம் அதிகாரப்பூர்வமாக தொடங்கப்பட்டது. தமிழ் ராக்கர்ஸ் அட்மின்களாக[*தெளிவுபடுத்துக*] பலர் உள்ளனர். இவர்கள் கனடா, பிரான்சு, இங்கிலாந்து, சுவிட்சர்லாந்து ஆகிய நாடுகளில் இருந்து செயல்படலாம் என்று கருதப்படுகிறது. செல்பேசிகளில்கூட திரைப்படங்களை பதிவிறக்கம் செய்யும் தொழில்நுட்பம் வந்த பிறகு தமிழ் ராக்கர்ஸ் வளர்ச்சி அடைந்தது. இந்த இணையதளத்தில் திரைப்படங்களை பதிவிறக்கம் செய்வதற்கு எந்தக் கட்டணமும் வசூலிப்பதில்லை என்றாலும், பதிவிறக்கம் செய்யும்போது அதனுடன் ஒரு பாப்அப்[*தெளிவுபடுத்துக*] விளம்பரமும் பதிவிறக்கம் ஆகும். அந்த விளம்பரம் மூலம்தான் இவர்கள் மாதம் பல லட்சங்கள் ஈட்டுகின்றனர்.

மேற்கோள்கள்
-----------

1. ↑  "Kollywood targets people behind Tamilrockers, Tamilgun: Brings out ad identifying them". *தி நியூஸ் மினிட்*. பார்க்கப்பட்ட நாள் 22 செப்டம்பர் 2017. `{{cite web}}`: Check date values in: `|accessdate=` (help)
2. ↑  "Shocking! Thalapathy Vijay's 'Mersal' openly challenged by Tamilrockers". *இந்தியாகிளிட்சு*. பார்க்கப்பட்ட நாள் 22 செப்டம்பர் 2017. `{{cite web}}`: Check date values in: `|accessdate=` (help)
3. ↑  "Vishal turns real life hero? Admin of a piracy website arrested". பார்க்கப்பட்ட நாள் 22 செப்டம்பர் 2017. `{{cite web}}`: Check date values in: `|accessdate=` (help)
4. ↑  "Vishal's Thupparivaalan hit by piracy, already out online". பார்க்கப்பட்ட நாள் 22 செப்டம்பர் 2017. `{{cite web}}`: Check date values in: `|accessdate=` (help)
5. ↑  ஆர்.சிவா (12 நவம்பர் 2018). "உரிமையாளர்களை கண்டுபிடிப்பது சிரமம்; ரகசிய இணையதளத்தை பயன்படுத்தும் 'தமிழ் ராக்கர்ஸ்': சைபர் கிரைம் போலீஸார் தகவல்". *கட்டுரை*. இந்து தமிழ். பார்க்கப்பட்ட நாள் 13 நவம்பர் 2018.
தமிழில் உள்ள வரைகதை **தமிழ் வரைகதை** அல்லது **தமிழ் சித்திரக்கதை** எனப்படுகிறது.

வரலாறு
------

1950 கள் தொடக்கமே தமிழில் வரைகதைகள் உண்டு. 1956 ம் ஆண்டு ஆனந்த விகடனில் ஜீமந்தார் மகன் என்ற சித்திரக்கதை வெளிவந்தது. தமிழ் பத்திரிகையில் வெளிவந்த முதல் சித்திரைக்கதை இதுவே. ஆனந்த விகடனும் தமிழின் முதல் சித்திரக்கதையும்] 1970 இருந்து 1990 முற்பகுதி மட்டும் தமிழ் வரைகதைகளின் பொற்காலம் எனப்படுகிறது. இக்காலத்தில் லயன் காமிக்ஸ், ராணி காமிக்ஸ் (1984-1995), வாண்டுமாமா சித்திரக் கதைகள் உட்பட பல தமிழ் வரைகதை இதழ்கள் வெளிவந்தன. அம்புலிமாமா, பாலமித்திரா போன்ற சிறுவர் இதழ்களிலும் வரைகதைகள் வெளிவந்தன. இலங்கையில் இருந்து 2005 இல் இருந்து ஐஸ்பேர்க் காமிக்ஸ் வெளி வருகிறது.

1990 களில் கேபிள் தொலைக்காட்சி, கணினி ஆகியவற்றின் வருகை தமிழ் வரைகதை வாசிப்பு பழக்கத்தை குறைத்தன. அதனால் பல இதழ்கள் நின்றுபோயின. தமிழில் வாசிப்பதைத் தவிர்த்து, ஆங்கில மொழியில் வாசிக்கும் வழக்கம் பெருகி வருவதும் தேக்க நிலைக்கு ஒரு முக்கிய காரணம் ஆகும்.

2015 காலப் பகுதியில் எண்ணிம வரைகதைகளும், வரைகலைப் புதினங்களும் தமிழில் வெளிவரத் தொடங்கின. சிவப்புக்கல் மூக்குத்தி தமிழில் வெளிவந்த முதல் எண்ணிம வரைகதைப் புதினமாக அறியப்படுகின்றது. விகடன் வெளியிட்ட சந்திரஹாசம் வரைலைப் புதினம் புத்தகக் கண்காட்சிகளில் நல்ல வரவேற்பைப் பெற்றது.

கதை வகைகள்
----------

பெரும்பாலான தமிழ் வரைகதைகள் ஐரோப்பிய, அமெரிக்க வரைகதைகளின் மொழிபெயர்ப்புகளே. மாயாவி, இரும்புக்கை மனிதன், யேம்ஸ்பாண்ட், டெக்ஸ் வில்லர் என மேற்குநாடுகளில் பெரும் வரவேற்பைப் பெற்ற வரைகதை நாயகர்களின் கதைகள் தமிழில் மொழி பெயர்க்கப்பட்டன. எனினும் பட்மான், சுப்பர்மான், ஸபைடர்மான் போன்றவை மொழி பெயர்க்கப்படவில்லை. இதற்கு காப்புரிமை காரணமாக இருந்திருக்கலாம்.

துப்பறியும் கதைகள், வெளிக்கிரக கதைகள், குதிரை வீரர்-செவ்விந்தியர் கதைகள் ஆகியவை தமிழில் பெரிதும் வெளிவந்தன.

வாண்டுமாமாவின் தமிழ் சித்திரக்கதைகள், பூந்தளிர் (சித்திரக்கதை), தமிழ்வாணன் சித்திரக் கதைகள் ஆகியவை தமிழில், தமிழ்ச் சூழலுடன் தொடர்பான பாத்திரங்கள், இடங்கள், நிகழ்வுகள் கொண்டு வரையப்பட்டன.

தமிழ் வரைகதைகளும் சமூகமும்
--------------------------

தமிழ் வரைகதைகள் மேற்குநாட்டு கூறுகளை இளையோருக்கு அறிமுகப்படுத்தின. பெரும்பாலன கதைகள் வீர சகாச கதைகளே. இவற்றில் ஒரு சில கதைகளில் மேலோட்டமான பாலிய கூறுகளும் உண்டு. அதனால் சிறுவர், இளையோர் இவ் இதழ்களை வாசிப்பதற்கு பல பெற்றோர்கள் அனுமதிக்கவில்லை. அனேக பள்ளிக்கூடங்களில் தமிழ் வரைகதை இதழ்களை வைத்திரிப்பதோ, வாசிப்பதோ பெரும் குற்றமாக கருதப்பட்டது. எனினும் சனசமூக நிலையங்களில் தமிழ் வரைகதை இதழ்கள் இருந்தன.

தமிழ்நாட்டில் இருந்து ஆக்கப்பட்ட வரைகதைகள் தமிழ்ச் சூழலில் இருந்து கதைகளைப் பெற்றன. கல்கி எழுதி பெரும் வரவேற்பைப் பெற்ற மோகினித் தீவு புதினத்தின் சித்திரக்கதை இதற்கு ஓர் எடுத்துக்காட்டு. வாண்டுமாமாவின் கதைகளும் தமிழ் சிறுவர்களை, அல்ல்து கதா பாத்திரங்களைக் கொண்டவை.

இவற்றையும் பாக்க
----------------

* லயன் காமிக்ஸ்
* மேத்தா காமிக்ஸ்
* ராணி காமிக்ஸ்
* இந்திரஜால் காமிக்ஸ்
* பூவிழிக் காமிக்ஸ்
* ஐஸ் பேர்க்
* ரத்ன பாலா
* பாலமித்ரா

மேற்கோள்கள்
-----------

1. ↑  "Sale at book fair 'beyond expectation'". thehindu.com. January 27, 2016. பார்க்கப்பட்ட நாள் 7 பெப்ரவரி 2016. `{{cite web}}`: Check date values in: `|accessdate=` (help)

வெளி இணைப்புகள்
---------------

* ஐஸ்பேர்க் காமிக்ஸ் - (தமிழில்)
* வரைகலைப் புதினங்கள்(graphic novels): தொடர்புடையோர் விழித்துக் கொள்க! - (தமிழில்)
**டாட்டா அடிப்படை ஆராய்ச்சி கழகம்** (*Tata Institute of Fundamental Research*) இந்தியாவின் மும்பை மற்றும் ஐதராபாத் நகரங்களில் அமைந்துள்ளது இங்கு அடிப்படை கணிதம் மற்றும் அறிவியலில் ஆராய்ச்சி மேற்கொள்கின்றது. இந்த ஆராய்ச்சி கழகம் மும்பையின் கொலாபா மற்றும் ஐதராபாத்தின் நரசிங் பகுதியில் அமைந்துள்ளது. இது ஒரு நிகர்நிலை பல்கலைக்கழகம் மற்றும் இந்திய அரசின் அணுசக்தித் துறையின் கீழ் செயல்படுகிறது. இந்தியாவின் சிறந்த ஆராய்ச்சி மையங்களில் ஒன்றாக இவை கருதப்படுகிறது. மேலும் இங்கு பிரதானமாக இயல் அறிவியல், கணிதம், உயிரியல் அறிவியல் மற்றும் கோட்பாட்டியல் கணினி அறிவியலிலும் ஆய்வு நடத்துகிறது.

வரலாறு
------

1944ஆம் ஆண்டில் ஓமி யெகாங்கிர் பாபா இந்திய அணு ஆற்றல் திட்டத்தில் முக்கிய பங்களித்த ஒரு அணுக்கரு இயற்பியலாளர், இவர் அறிவியல் ஆராய்ச்சி கழகம் அமைக்க நிதி உதவி கோரி சர் தோராப்ஜி டாடா அறக்கட்டளைக்கு கடிதம் எழுதினார். அப்போதைய டாடா குழுமத்தின் தலைவராக ஜெ. ர. தா. டாட்டா ஆதரவுடன் 1 ஜூன் 1945இல் டாட்டா அடிப்படை ஆராய்ச்சி கழகம் நிறுவப்பட்டது, மற்றும் ஓமி யெகாங்கிர் பாபா அதன் முதல் இயக்குனாரக நியமிக்கப்பட்டார். தற்போது மும்பையில் செயல்படும் இக்கழகம் தொடக்கதில் பெங்களூரில் உள்ள இந்திய அறிவியல் கழக வளாகத்தில் செயல்பட்டது. கொலபாவில் உள்ள இக்கழகத்தின் புதிய வளாகம் சிகாகோ நகரை சார்ந்த கட்டிடக் கலைஞர் ஹெல்முட் பார்ட்ஸ் அவர்களால் வடிவமைக்கப்பட்டது மேலும் 1962 ஆம் ஆண்டு ஜனவரி 15 ம் தேதி பிரதமர் ஜவகர்லால் நேரு அவர்களால் திறந்து வைக்கப்பட்டது.

பிரபல முன்னாள் மாணவர்கள்
------------------------

* ஓமி யெகாங்கிர் பாபா, அணுக்கரு இயற்பியலாளர், இவர் இந்திய அணுக்கருவியலின் தந்தை என்றும் அழைக்கப்படுகிறர்.
* ரஞ்சன் ராய் டேனியல் (1923–2005), டாட்டா அடிப்படை ஆராய்ச்சி கழகத்தின் முன்னாள் கூடுதல் இயக்குனர் மற்றும் பத்ம பூஷன் விருது பெற்றவர்.
* ஹரிஷ்-சந்திரா, கணிதவியலாளர்
* அசோக் கேம்க, அரசு ஊழியர்
* எம். எஸ். ரகுநாதன், கணிதவியலாளர்
* பி. வி. ஸ்ரீகன்டன், வானியற்பியலாளர் மற்றும் பத்ம பூஷன் விருது பெற்றவர்.

மேற்கோள்கள்
-----------

1. ↑  Special Correspondent (November 2005). "Making bright ideas happen". *Frontline* **22** (23).. பார்த்த நாள்: 29 November 2010.
2. ↑
3. ↑  Bhattacharya, Shobo. "Fanning the spirit of frontier science". Tata sons Ltd. Archived from the original on 10 மே 2011. பார்க்கப்பட்ட நாள் 29 November 2010.
4. ↑  Lala, R. M. (29 July 2005). "JRD — The builder of modern Tatas". *பிசினஸ் லைன்*.. பார்த்த நாள்: 29 November 2010.
5. ↑  Raychaudhari, Oindrilla. "History of TIFR". Tata Institute of Fundamental Research. பார்க்கப்பட்ட நாள் 29 November 2010.
6. ↑  P. C. Agarwal (May 2015). "A versatile and humane scientist". *Current Science* **108** (9). .

வெளி இணைப்புகள்
---------------

விக்கிமீடியா பொதுவகத்தில்,  
 ***டாட்டா அடிப்படை ஆராய்ச்சி கழகம்***   
என்பதில் ஊடகங்கள் உள்ளன. 

* அதிகாரப்பூர்வ இணையதளம்
* Interview with former TIFR Chairman Prof. M. Barma recorded at the Institute in January 2015 by Astrotalkuk.org
**வடசித்தூர் கரிவரதராஜபெருமாள் கோயில்** தமிழ்நாட்டில் கோயம்புத்தூர் மாவட்டம், வடசித்தூர் என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் கரிவரதராஜ பெருமாள், ஸ்ரீதேவி, பூதேவி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை நடக்கின்றது. மார்கழி மாதம் வைகுண்ட ஏகாதசி முக்கிய திருவிழாவாக நடைபெறுகிறது. புரட்டாசி மாதம் நவராத்திரி, சனிக்கிழமைகள் திருவிழாக்களாக நடைபெறுகின்றன.

மேற்கோள்கள்
-----------


த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க.

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பார்க்கப்பட்ட நாள் பெப்ரவரி 19, 2017. `{{cite web}}`: Check date values in: `|accessdate=` (help)
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பார்க்கப்பட்ட நாள் பெப்ரவரி 19, 2017. `{{cite web}}`: Check date values in: `|accessdate=` (help)
**நுண் முட்கள்** (Spinule) என்பது சிறிய முட்கள்  (முதுகெலும்பு நெடுவரிசைகள்) ஆகும். இவை உயிரியல் மற்றும் மனிதனால் உருவாக்கப்பட்ட கட்டமைப்புகளின் ஒரு பகுதியாகும். இந்த வார்த்தை லத்தீன் வார்த்தையான *இசுபைனுலா*விலிருந்து (*spinula*) உருவானது. இச்சொல் பெரும்பாலும் தாவரவியல் மற்றும் விலங்கியல் துறைகளில் பயன்படுத்தப்படுகிறது.

நுண் முட்கள் இருப்பது அல்லது இல்லாமல் இருப்பதைப் பயன்படுத்தி உயிரிகளின் வடிவம், இனங்களை வேறுபடுத்தி அறியலாம். உடற்கூறியல் அம்சங்களை விவரிக்கவும் வேறுபடுத்தவும் செய்யலாம். கண்ணில் உள்ள நுண்முட்கள் வளர்ச்சி டோபமைன், சர்க்கேடியன் இசைவு, மற்றும் ஒளி அல்லது இருள் சூழல்களுக்கு உட்படுத்தப்படுவதைப் பொறுத்துக் கட்டுப்படுத்தப்படுகிறது.

திரவப் படிகக் காட்சிப் பலகைகள் திசை மாறுபாட்டுப் பண்பு கொண்ட கடத்தும் படலத்தைப் பயன்படுத்தலாம். இது "நெகிழிப்பசை பிசின் மற்றும் நிக்கல் துகள்களுடன் கூடிய நுண் முட்களைக் கொண்டுள்ளது".

மேற்கோள்கள்
-----------

1. ↑  Dictionary.com
2. ↑  Entomological Society of Canada (1863-1871), Entomological Society of Canada (1951- ), Entomological Society of Ontario *The Canadian entomologist*. p. 51. Item notes: v. 19-20 - 1887
3. ↑  Helga Kolb, Harris Ripps, John E. Dowling, Samuel Miao-sin Wu Concepts and challenges in retinal biology: a tribute to John E. Dowling page 531 2001
4. ↑  John Simon Werner, Leo M. Chalupa The visual neurosciences Item notes: v. 2 - 2003 - 1930 pages MIT Press
5. ↑  Interconnection Structure for Liquid Crystal Display IBM Technical Disclosure Bulletin IP.com
கணிதத்தில் ஒரு இயல் எண் *n* இன் **தகு வகுஎண் கூட்டுத்தொகை** (*aliquot sum*) அல்லது **தகு வகுஎண் கூட்டுத்தொகைச் சார்பு** (*aliquot sum function*) அல்லது என்பது *n* இன் தகு வகுஎண்களின் கூட்டுத்தொகையைக் குறிக்கும். இதன் குறியீடு *s*(*n*) ஆகும்.

{\displaystyle s(n)=\sigma \_{1}(n)-n} (இதில் {\displaystyle \sigma \_{1}(n)} என்பது, வகுஎண் சார்பு ஆகும்.)
*s*(*n*), *n* இன் அனைத்து தகு வகுஎண்களின் கூட்டுத்தொகையைக் குறிக்கிறது. அதாவது *n* நீங்கலாக, *n* இன் மற்ற வகுஎண்களின் கூட்டுத்தொகையைத் தருகிறது.

s
(
n
)
=

∑

d

|

n
,

d
≠
n

d

.

{\displaystyle s(n)=\sum \_{{d|n,} \atop {d\neq n}}d\,.}

{\displaystyle s(n)=\sum _{{d|n,} \atop {d\neq n}}d\,.}
எடுத்துக்காட்டு:

*n* = 15 எனில் 15, நீங்கலான அதன் தகு வகுஎண்கள்: 1, 3, 5

*s*(15) = 1 + 3 + 5 = 9
n = 1, 2, 3, ... எனில் *s*(*n*) இன் மதிப்புகள்:

0, 1, 1, 3, 1, 6, 1, 7, 4, 8, 1, 16, 1, 10, 9, 15, 1, 21, 1, 22, 11, 14, 1, 36, 6, 16, 13, 28, 1, 42, 1, 31, 15, 20, 13, 55, 1, 22, 17, 50, 1, 54, 1, 40, 33, 26, 1, 76, 8, 43, ... (OEIS-இல் வரிசை A001065)

  

நிறைவெண்களை அடையாளங்காண இச்சார்பு பயன்படுகிறது. 

*n* ஒரு நிறைவெண் எனில், *s*(*n*) = *n*
*n* ஒரு மிகையெண் எனில், *s*(*n*) > *n*
*n* ஒரு குறைவெண் எனில், *s*(*n*) < *n*
தகு வகுஎண் கூட்டுச்சார்பைத் தொடர்ந்து செயற்படுத்துவதன் மூலம் *n* இன் தகு வகுஎண்களின் கூட்டுத் தொடர்முறையைப் (aliquot sequence) பெறலாம். இச்சார்பு **கட்டுப்படுத்தப்பட்ட வகுஎண் சார்பு** (*restricted divisor function*) எனவும் அழைக்கப்படும்.

மேற்கோள்கள்
-----------

1. ↑  Weisstein, Eric W. "Restricted Divisor Function", *MathWorld*.